**გაეროს გენერალური მდივნის მოადგილე ფლემინგის ვიდეო მიმართვა**

**სომხეთის, აზერბაიჯანის, ბოსნია და ჰერცეგოვინის, ხორვატიის, საქართველოს, ყაზახეთის, ყირგიზეთის, მოლდოვის რესპუბლიკის, სან მარინოს, სლოვენიის, ტაჯიკეთის, თურქმენეთისა და უზბეკეთის გაეროში გაწევრიანების 30 წლის იუბილესთან დაკავშირებით**

მე მქვია მელისა ფლემინგი. მე ვარ გენერალური მდივნის მოადგილე გაეროში გლობალური კომუნიკაციების საკითხებში.

მინდა მივულოცო სომხეთის, აზერბაიჯანის, ბოსნია და ჰერცეგოვინის, ხორვატიის, საქართველოს, ყაზახეთის, ყირგიზეთის, მოლდოვას რესპუბლიკის, სან მარინოს, სლოვენიის, ტაჯიკეთის, თურქმენეთის, უზბეკეთის მთავრობებსა და ხალხს.

ოცდაათი წლის წინ თქვენი 13 ქვეყანა გაეროს ოჯახის ნაწილი გახდა.

1960 წლის დეკოლონიზაციის ტალღის შემდეგ, 1992 წელს გაეროს წევრთა რაოდენობის ყველაზე დიდი ზრდა დაფიქსირდა.

და, წინა გაფართოების მსგავსად, ერებს შორის მშვიდობიანი ურთიერთობებისთვის ახალი შესაძლებლობები გაიხსნა გაეროს წესდების საფუძველზე საერთო კეთილდღეობის უზრუნველსაყოფად.

მოდით ვისარგებლოთ შემთხვევით და გავიხსენოთ და კიდევ ერთხელ დავადასტუროთ გაერო-ს წესდებაში მიცემული დაპირება, რომ დავიცავთ მომავალ თაობებს ომის უბედურებისგან.

ჩვენ ერთად ვიყურებით წინ და ამიტომ მე და გაეროს სააგენტოთა ჯგუფები ამ ქვეყნებში კვლავ ვადასტურებთ ჩვენს მისწრაფებას, შევასრულოთ 2030 წლის მდგრადი განვითარების დღის წესრიგში მოცემული დაპირებები ჩვენი დღევანდელი და მომავალი თაობებისთვის.

როგორც გაეროს გენერალურმა მდივანმა, ანტონიო გუტერეშმა ჩამოაყალიბა თავის ხედვაში „ჩვენი საერთო დღის წესრიგი“, მსოფლიომ უნდა გააძლიეროს გლობალური მმართველობა, ფოკუსირება მოახდინოს მომავალზე, განაახლოს სოციალური კონტრაქტი და უზრუნველყოს გაერთიანებული ერების ორგანიზაციის შესაბამისობა ახალ ეპოქასთან.

193-ვე წევრ სახელმწიფოსთან ერთად, ჩვენ გავაგრძელებთ მუშაობას უკეთესი მულტილატერალიზმის მისაღწევად უფრო ღრმა სოლიდარობის საფუძველზე, რათა თავიდან ავიცილოთ და დავძლიოთ ჩვენს წინაშე არსებული კრიზისები და მომდევნო ათწლეულებში ყველასთვის უფრო მწვანე, უსაფრთხო სამყარო უზრუნველვყოთ.

გილოცავთ გაეროში გაწევრიანების 30 წლის იუბილეს.

\*\*\*